ซอรา ลอช็อน

ซอรา มารียา ลอช็อน (, ; เกิด 16 ธันวาคม ค.ศ. 1997) เป็นนักร้องและนักแต่งเพลงชาวสวีเดน เธอเริ่มเป็นที่รู้จักใน ค.ศ. 2008 จากการเป็นผู้ชนะเลิศในฤดูกาลที่สองของรายการกอตทาเลนต์ของประเทศสวีเดน ทาลัง ลอช็อนเซ็นสัญญากับค่ายเพลงเทนมิวสิกกรุปใน ค.ศ. 2012 และออกเอกซ์เทนเดดเพลย์ (อีพี) ชุดแรก อินโทรดิวซิง ตามมาในเดือนมกราคม ค.ศ. 2013 อีพีชุดนี้ได้รับการสนับสนุนจากซิงเกิลต้นฉบับแรกของลอช็อนคือ "อันคัฟเวอร์" ซึ่งติดอันดับหนึ่งบนชาร์ตเพลงในประเทศสวีเดนและนอร์เวย์ และได้รับการรับรองแผ่นเสียงทองคำขาว 6 ชุดในประเทศสวีเดน สตูดิโออัลบั้มชุดแรกของเธอ 1 วางจำหน่ายแบบจำนวนจำกัดในประเทศสวีเดน เดนมาร์ก และนอร์เวย์ใน ค.ศ. 2014 โดยบรรจุซิงเกิลที่ติดสิบอันดับแรกในประเทศสวีเดนคือ "แคร์รียูโฮม" และ "รูฟท็อป"

หลังจากประสบความสำเร็จในสแกนดิเนเวีย ลอช็อนเซ็นสัญญาสามปีกับค่ายเพลงอีพิกเรเคิดส์ในสหรัฐอเมริกา อัลบั้มสากลชุดแรกและชุดที่สองโดยรวมของเธอ โซกูด วางจำหน่ายในเดือนมีนาคม ค.ศ. 2017 และกลายเป็นอัลบั้มอันดับหนึ่งชุดที่สองของเธอในประเทศสวีเดน ขณะเดียวกันอัลบั้มก็ติดสิบอันดับแรกในหลายประเทศและอันดับที่ 26 บนชาร์ตบิลบอร์ด 200 ของสหรัฐอเมริกา ซิงเกิลนำของอัลบั้มอย่าง "ลัชไลฟ์" ติดห้าอันดับแรกบนชาร์ตเพลงใน 18 ประเทศ และเป็นหนึ่งในเพลงที่ขายดีที่สุดแห่งคริสต์ทศวรรษ 2010 ในสหราชอาณาจักร ซิงเกิลอื่น ๆ ที่ประสบความสำเร็จเชิงพาณิชย์ในอัลบั้มประกอบด้วย "เนเวอร์ฟอร์เกตยู" (กับเอเมนีเค), "เอนต์มายฟอลต์", "ไอวูดไลก์" และ "โซกูด" ลอช็อนยังได้ร้องรับเชิญให้แก่คลีนแบนดิตในเพลง "ซิมโฟนี" ซึ่งกลายเป็นซิงเกิลอันดับหนึ่งเพลงแรกของเธอในสหราชอาณาจักร สตูดิโออัลบั้มชุดที่สามของลอช็อนที่ได้รับอิทธิพลจากแนวเพลงสแกนดิป็อป โปสเตอร์เกิร์ล วางจำหน่ายตามมาในเดือนมีนาคม ค.ศ. 2021 โดยมีซิงเกิลนำเป็น "รูอินมายไลฟ์" ซึ่งได้รับการรับรองแผ่นเสียงทองคำขาวในเก้าประเทศ ซิลเกิลที่สามของอัลบั้ม "ว้าว" ได้รับการรับรองแผ่นเสียงทองคำในสหรัฐอเมริกาและถูกนำมาทำเป็นฉบับรีมิกซ์ร่วมกับนักร้องชาวอเมริกัน ซาบรินา คาร์เพนเทอร์

ลอช็อนออกจากค่ายเพลงเทนมิวสิกกรุปในเดือนมิถุนายน ค.ศ. 2022 พร้อมกับซื้อสิทธิ์ในผลงานเพลงทั้งหมดของเธอ สตูดิโออัลบั้มชุดที่สี่ของเธอ วีนัส วางจำหน่ายในเดือนกุมภาพันธ์ ค.ศ. 2024 ภายใต้ค่ายเพลงอีพิกเรเคิดส์และค่ายเพลงของเธอเอง ซอมเมอร์เฮาส์ โดยนำเสนอแนวเพลงแดนซ์ป็อปและยูโรป็อป ซิงเกิลของอัลบั้มอย่าง "แคนต์เทมเฮอร์" และ "ออนมายเลิฟ" (กับดาวีด แกตา) ต่างประสบความสำเร็จเชิงพาณิชย์และได้รับการรับรองแผ่นเสียงทองคำและทองคำขาวในหลายประเทศ สตูดิโออัลบั้มชุดที่ห้าของลอช็อน มิดไนต์ซัน วางจำหน่ายในเดือนกันยายน ค.ศ. 2025 และได้รับคำชื่นชมจากนักวิจารณ์อย่างกว้างขวาง เพลงชื่อเดียวกันกับอัลบั้มชุดนี้ทำให้ลอช็อนได้รับการเสนอชื่อเข้าชิงรางวัลแกรมมีเป็นครั้งแรกในสาขาบันทึกเสียงเพลงแดนซ์ป็อปยอดเยี่ยม

 ผลงานเพลง 
 สตูดิโออัลบั้ม 
 ชื่อ รายละเอียด ตำแหน่งสูงสุดบนชาร์ต การรับรอง  ตำแหน่งสูงสุดบนชาร์ตออสเตรเลีย:
 ทั้งหมด ยกเว้นที่หมายเหตุไว้: 
 อัลบั้ม โปสเตอร์เกิร์ล:     ตำแหน่งสูงสุดบนชาร์ตนอร์เวย์:
 ทั้งหมด ยกเว้นที่หมายเหตุไว้: 
 อัลบั้ม มิดไนต์ซัน:  ตำแหน่งสูงสุดบนชาร์ตสกอตแลนด์:
 อัลบั้ม โซกูด: 
 อัลบั้ม โปสเตอร์เกิร์ล: 
 อัลบั้ม วีนัส: 
 อัลบั้ม มิดไนต์ซัน:     1  1  —  —  —  —  28  —  —  —  —  โซกูด  1  7  19  25  7  2  8  15  7  26  โปสเตอร์เกิร์ล  3  59  117  —  64  11  13  67  12  170  วีนัส  3  —  42  71  73  4  8  31  15  —  มิดไนต์ซัน  1  31  16  53  15  10  15  50  36  119  "—" หมายถึงการบันทึกที่ไม่ติดชาร์ตหรือไม่ได้เผยแพร่ในพื้นที่นั้น

 เอกซ์เทนเดดเพลย์ 
 ชื่อ รายละเอียด ตำแหน่งสูงสุดบนชาร์ต  อินโทรดิวซิง  — อะเลาว์มีทูรีอินโทรดิวซ์มายเซลฟ์  — อันคัฟเวอร์  — เดอะรีมิกเซส  — ออเนอร์เดอะไลต์  1 "—" หมายถึงการบันทึกที่ไม่ติดชาร์ตหรือไม่ได้เผยแพร่ในพื้นที่นั้น

 อ้างอิง 

 แหล่งข้อมูลอื่น 






หมวดหมู่:นักร้องสวีเดน
หมวดหมู่:นักร้องป็อปสวีเดน
หมวดหมู่:นักแต่งเพลงชาวสวีเดน
หมวดหมู่:นักร้องเสียงโซปราโน
หมวดหมู่:ศิลปินสังกัดอีพิกเรเคิดส์
หมวดหมู่:ศิลปินสังกัดยูนิเวอร์ซัลมิวสิกกรุป